ชี้ขึ้นเงินเดือนขรก.ไม่ทำให้ต้องเร่งปรับขึ้นดอกเบี้ย
ธปท.ชี้ขึ้นเงินเดือนข้าราชการ 5% ไม่ทำให้ทิศทางนโยบายดอกเบี้ยขึ้นเร็วกว่าเดิม
23 มิ.ย. 2553

ธปท.ชี้ขึ้นเงินเดือนข้าราชการ 5% ไม่ทำให้ทิศทางนโยบายดอกเบี้ยขึ้นเร็วกว่าเดิม
นายบัณฑิต นิจถาวร รองผู้ว่าการ ด้านเสถียรภาพการเงิน ธนาคารแห่งประเทศไทย(ธปท.) เปิดเผยว่า การประกาศนโยบายปรับขึ้นเงินเดือนข้าราชการ 5% ในปีงบประมาณ 2554 ในวงเงินประมาณ 3 หมื่นล้านบาท ไม่ใช่ประเด็นใหญ่ที่จะมีผลในการดำเนินนโยบายการเงิน หรือ การพิจารณาดอกเบี้ยนโยบายของธปท. เนื่องจากการใช้งบประมาณโดยรวมในปี 2554 ไม่ได้มีการตั้งงบประมาณขาดดุลเพิ่มขึ้น รวมทั้งไม่ได้มีงบประมาณการใช้จ่ายเพิ่มขึ้นแต่อย่างใด ดังนั้นผลต่ออัตราการเติบโตทางเศรษฐกิจ การค้า และเงินเฟ้อ คงไม่เปลี่ยนแปลงไปจากที่ธปท.เคยคาดการณ์ไว้เดิม 
“นโยบายการประกาศขึ้นเงินเดือนข้าราชการ 5% คงไม่มีผลต่อเศรษฐกิจ และเงินเฟ้อไปมากกว่านี้ ที่เราประเมินไว้เดิม เพราะเป็นเพียงแค่การเปลี่ยนแปลงการใช้จ่ายในงบประจำ แต่การพิจารณาดอกเบี้ยในการประชุมคณะกรรมการนโยบายการเงิน 14 ก.ค.นี้คงต้องดูข้อมูลรายละเอียดการเปลี่ยนแปลงอีกครั้งให้ครอบคลุมปัจจัยใหม่ๆ" นายบัณฑิตกล่าว
ทั้งนี้ การขึ้นเงินเดือน 5% จะมีผลทำให้ราคาสนค้าปรับขึ้น ทำให้เงินเห้อเร่งตัวเร็วขึ้นจนต้องปรับทิศทางดอกเบี้ยเร็วกว่าที่คาดไว้เริ่มหรือไม่ ยังไม่สามารถสรุปได้ชัดเจน เนื่องจากการปรับราคาสินค้าในปัจจุบันทำได้ไม่ง่าย อละผู้ค้าเอก็อยากขายสินค้าด้วย ฉะนั้นเงินเฟ้ออาจจะไม่เร่งตัวเร็วมากถึงขั้นต้องปรับทิศทางนโยบายการเงินหรือขึ้นดอกเบี้ยเร็วขึ้น แม้ว่าที่ผ่านธปท.จะส่งสัญญาณจะทยอยปรับขึ้นดอกเบี้ยนโยบายจาก 1.25% ในปัจจุบันเข้าสู่ภาวะปกติก็ตาม